**Ügyintéző:** Kecskésné Pinke Ibolya

**Telefon:** +36-1-459-1500/57708

**Tárgy:** 25,0 millió forintot meghaladó egyedi bruttó forgalmi értékű vagyonelem vagyonkezelésbe vételére vonatkozó adatszolgáltatási kötelezettség

**TÁJÉKOZTATÓ**

A Semmelweis Egyetem valamennyi szervezeti egységének részére

**Tárgy:** a 25,0 millió forintot meghaladó egyedi bruttó forgalmi értékű vagyonelem vagyonkezelésbe vétele.

**Tisztelt Gazdasági Vezető Asszony/Úr!**

Tájékoztatom, hogy a Semmelweis Egyetem 2013. október 18-án aláírt SZT-32252/1 számú Vagyonkezelési Szerződés-módosítása és Beszerzési szabályzata rendelkezik a jogszabályban meghatározott értékhatár feletti vagyonelem vagyonkezelésbe vételéről.

*A nemzeti vagyonról szóló 2011. évi CXCVI. törvény 11. §. (6) bekezdése alapján, a Semmelweis Egyetem jogosult – ingatlan kivételével – a működéséhez szükséges vagyonelem megvételére - az MNV Zrt. előzetes engedélye nélkül - azzal, hogyha azok értéke meghaladja a jogszabályban foglalt értékhatárt, az Egyetem az adásvételi szerződés megkötésétől számított 15 napon belül, tértivevényes levélben köteles értesíteni az MNV Zrt-t.*

*Az MNV Zrt. az ingóság vagyonkezelésbe adásáról levélben értesíti az Egyetemet. Az értesítésig, a vagyonelem az egyetemi nyilvántartásba nem vehető, a hozzá kapcsolódó jogok gyakorlására az Egyetem nem jogosult.*

*Az értékhatár összegét a 2017. évi C. törvény 5. § (5) bekezdés a) pontja határozza meg, mely 2018. évben 25,0 millió forint egyedi bruttó forgalmi érték.*

A Vagyon- és Létesítménygazdálkodási Igazgatóság feladata a felügyeletet ellátó Emberi Erőforrások Minisztériuma és a Magyar Állam tulajdonát képező vagyon feletti tulajdonosi jogokat gyakorló MNV Zrt. értesítése, továbbá a vagyonkezelésbe vételhez szükséges engedélykérés.

Kérem a gazdasági vezetőket, hogy a fenti (darabonként/eszközönként/gépenként/immateriális javanként) értékhatárt meghaladó beszerzésekről - a szerződés megkötését követő 5 munkanapon belül - értesítsék a Vagyon- és Létesítménygazdálkodási Igazgatóságot.

Adatszolgáltatásként küldjék meg a beérkezést követő 5 munkanapon belül a szállítási, adás-vételi szerződés, számla és a szállítólevél, illetve a szállító üzembehelyezési jegyzőkönyvének másolati példányát, valamint a beszerzés szükségességének rövid indoklását.

Kapcsolattartó: Kecskésné Pinke Ibolya

 Tel.: +36-1-459-1500/57708

Köszönöm segítő együttműködésüket.

Budapest, 2018. október

Tisztelettel:

Boros András

műszaki főigazgató